Springdeila
Springdeila (angļu: Springdale) ir pilsēta Ārkanzasas štatā, ASV. 2020. gadā pilsētā dzīvoja 84 161 iedzīvotājs. Pēc iedzīvotāju skaita Springdeila ir ceturtā lielākā Ārkanzasas pilsēta. Springdeila ir dibināta 1838. gadā. Tā ir izveidojusies kā nozīmīgs reģiona industriālais centrs. Pilsētā atrodas pasaulē lielākā gaļas ražošanas uzņēmuma Tyson Foods galvenā mītne.